Samuel Sánchez – 13 orrialdea – Tropela.eus bloga\nEtiketen artxiboak:Samuel Sánchez\nCunegoren garaipena Aitanan\nCunegok azken kilometroetan erakustaldi itzela eman du. Orain arte galduta zuen denborari esker faboritoek ez diote italiarrari jarraitu eta abiadura azkarrean egin du aurrera. Horri eskerrak Moncoutie harrapatu du azken kilometroetan eta helmugarako bidea erraz egin du garaipena eskuratuz. Moncoutie azkenean bigarren eta Gesink hirugarren helmugan.\nGaurko etaparen zain ginen. Bagenekien faboritoek nola dauden ikusteko etapa izango zela eta hala izan da.\nEtaparen jarraipena telebistaz ikusten ari nintzela jaso dut lehen berri garrantzitsua: Andy Schleck-ek Vuelta utzi du (Tropelean %12,9ak aukeratutako faboritoa). Espero genuen Schlecktarrek Vuelta ez zutela lehiatuko baina ez nuen uste hain azkar utziko zuenik. Berarekin batera lasterketa Jerome eta Bernaudeuk utzi dute.\nTaaramae izan da lehen ihesten saiatu den txirrindularia baina 20 segundoko tartea lortu badu ere bere abentura denbora gutxi iraun du. Benetako ihesaldia Bonnet, Voss, Hoogerland, Weening, Moncoutie eta Hinaultek osatu dute.\nTropeltxo honek bai, honek lortu du tropel nagusitik ihes egitea eta eguneko ihesaldia izan da. Tropeltxo honek lortu duen denbora tarterik handiena ia 13 minututakoa izan da eta ia-ia etapa irabazlea ere izan du.\nAitanako gaina igo aurretik, 3. mailako 4 mendate eta 2. mailako bi igo behar zituzten. Ihesaldiko txirrindularien helburu nagusia, beraz, etapa garaipena lortzen saiatzeaz gain mendiko maillota eskuratzea izan da. Moncoutie frantziarra izan zen iazko Vueltan mendiko sari nagusiko garailea eta aurten ere bide horri ekin dio. Ihesaldian bildu dituen puntu guztiei esker berak eramango du bihar maillot hori. Iheskide izan dituen Weening eta Hoogerlandek ezin izan dute behar beste puntu bildu eta 2. eta 3. postuetan aurkitzen dira une honetan.\nCaisse D’Epargne izan da tropel nagusian erantzukizuna hartu duena. Bazekiten Valverdek etapa garaipena edo lehen hiru postuetan sartuko balitzateke lidergoa eskuratuko zuela eta ez zioten aukera horri muzin egin nahi. Horretarako ihesaldia bertan behera utzi behar zuten. Erritmo bizia jarri dute eta tropelean zatiketak sortu dira. Horien artean Cancellara liderra izan da geratzen hasi dena. Suitzarrak bazekien gaur hala izango zela.\nOker ez banaiz, tropel nagusia Tudonsetik behera jaisten hasi direnean Samuel Sanchezek eroriko bat izan du. Caisse D’Epargnek egoera horretaz jabetuta erritmoa bizitu du eta asturiarrak gain esfortzu bat egin behar izan duÂ bat egiteko. Esfortzu horri esker Aitanaren igoera hasi aurretik bat egitea lortu du Sanchezek.\nAurrealdean mugimenduak hasi dira Aitana igotzen hasi direnean. Lehena erasotzen Hoogerland izan da baina Moncoutie ez zegoen etapa garaipenaren lehia uzteko prest. Biak aurrera egin dute eta atzealdean Cuesta eta De la Fuentek tropel nagusitik aurrera egin dute. Gero Marchante bera ere saiatu da baina bi saiakera hauek alferrik ziren Caissek lasterketaren lidergoa eskuratu nahi baitzuen gaurko etapan. Tropel nagusiaren atzealdean, berriz, Vinokourov eta David Herrero ezinean ikusi ditugu. Kale egin duen faboritoetako bat gaur kazakhstandarra izan da eta sailkapen nagusiaren lehiatik kanpo geratu da.\nTropel nagusia pixkanaka pixkanaka ihesaldiko txirrindulariak irensten joan da baina aurrealdean ziren Moncoutie eta Hoogerland. Frantziarrak, ordea, erritmo aldaketa bat egin du eta Hoogerland atzean uzteko gauza izan da. Moncoutiek etapa garaipena nahi zuen eta hala izango zen Cunegok aurrera egingo ez bazuen.\nTropel nagusian eraso ezberdinak izan dira. Szmyd-ek tropelari erritmoa jarri dio gero Bassok erasoa jo zezan. Aitortu behar da italiarra saiatu saiatu dela, baina ezin izan du atzo galdutako denbora berreskuratzeko ezer egin. Erasoa jo duena eta libre joan dena Cunego izan da. Bizi-bizi egin du aurrera Lampreko italiarrak.\n206 kilometroko etapa izaki eta ihesaldian egin duen esfortzuaren ondorioz, Moncoutiek etapa garaipena eskura izan badu ere, atzetik Cunego indartsu zetorren. Frantziarra azken kilometroan sartu denean garaipena eskura zuela pentsatu dugun arren, Lampreko liderrak ezarritako erritmoak Cofidiseko txirrindularia harrapatu eta pasatzerainokoa izan da. Esan bezala, beraz, Cunegok etapa garaipena.\nAtzealdean eraso ezberdinak izan dira. Gesinkek bere saiakera egin eta aurrera egitea lortu du eta hirugarren helmugaratu da. Valverdek ere bere saiakera egin du, baina Evans eta Sanchezek ederki eutsi diote eta azkenean Evansek eskuratu du lidergoa.\nGori-gori dago sailkapen nagusia gaurkoaren ondoren. Evans da lider berria eta Valverde eta Sanchez 2. eta 3. dira 2 eta 8 segundotara. Lehen esan bezala, faboritoetatik asko atzeratu dena Vinokourov izan da.\nKazakhstandarraren atzerapena ikusita ez dakit Astana taldeak zein estrategia hartuko duen. Momentu honetan taldekiderik aurreratuena Haimar Zubeldia dute, 8. postuan Evansengandik 1’37”ra. Bigarrena Navarro 2’12”ra. Haimar Zubeldia izango al da taldeko lider berria? Euskaltel-Euskadi taldean izandako ibilbidea kontutan hartu beharko bagenu logikoena hala izatea deritzot. Hala ere ikusi egin behar Haimarrek nola eusten dion biharko etapari. Nire iritziz Haimar sailkapen nagusian lehen hamar postuetan sailkatzeko moduko txirrindularia da eta ahalegin horri ekin beharko lioke. Zer deritzozue?\nPosted byEgoitz 2009-09-06 2011-02-01 Posted inEspainiako Vuelta,TxirrindularitzaEtiketak: Basso,Bonnet,Cunego,Evans,Hinault,Hoogerland,Lampre,mendia,Moncoutie,Samuel Sánchez,Valverde,Vinokourov,Voss,Weening3 iruzkin Cunegoren garaipena Aitanan sarreran\nAmstel Gold Race. Garagardoa eta bizikleta\nAsko izan dira Gasteizen alkohol tasa altuarekin bizikletaz ibiltzeagatik multa jarri dietenak. Badirudi bateragarriak ez direla bizikleta eta alkohola, baina Holanda aldean zentzua hartuko du binomio honek bihar jokatuko baita Amstel Gold Race klasiko ospetsua.\n258,6 kmtako ibilbidea bete beharko dute txirrindulariek, Maastricht-etik Valkenburg-era. Ibilbidea zirkuitu ezberdinetan banatua da eta zenbait lekutatik hirutan ere pasa beharko dute. 31 igoera egin beharko dituzte, zenbait estu xamarrak, eta kontuan hartzeko izango da helmuga maldan amaitzen dela. Zalantzarik ez jarraitzaile ugari bilduko dela bide bazterrean garagardoa eskuan txirrindulariak animatzera. Guk ere ETB1-etik jarraitzeko aukera izango dugu 15:50tatik aurrera. Continue reading “Amstel Gold Race. Garagardoa eta bizikleta”\nPosted byEgoitz 2009-04-18 2009-04-19 Posted inKlasikoakEtiketak: Alan Perez,Amstel Gold Race,Bingen Fernandez,Cunego,Dekker,Egoi Martinez,Flecha Valona,Frank Schleck,Gesink,Gilber,Gorka Verdugo,Haussler,Iker Camaño,Iñaki Isasi,Iñigo Landaluze,Jose Luis Arrieta,Juanjo Oroz,Liège–Bastogne–Liège,Nuyens,Rebellin,Ruben Perez,Samuel Sánchez,Valverde,Wegmann7 iruzkin Amstel Gold Race. Garagardoa eta bizikleta sarreran\nJoan da euskal astea!\nJoan da Aste Santua eta baita txirrindularitzaren euskal astea ere! Gure artean izan ditugu tropeleko ziklista indartsuenetako asko eta asko, batez ere, itzuli handietan lehiatzen ibiltzen direnak. Klasikozaleak, nola ez, udaberriko klasiko entzutetsuenetan (Flandes, Paris-Roubaix, Gante-Wevelgem…) dabiltza.\nEuskal Herriko Itzulian, hemengo proba nagusian, iazko Tourreko garaileak, Alberto Contadorrek, ez du aurkaririk izan. Beste guztiak baino koska bat gorago dago. Bai mendiko etapan (Arraten), bai erlojupekoan ere bera izan zen indartsuena, eta azken unera arte emozioa egon bada, ibilbidean oilarren arteko borrokarako aukera gehiago ez delako izan dela deritzot. Beharbada, azkenaurreko etapan liderra estutasunean jartzeko aukerarik bazen baina eguraldi txakurrak beste aurkariak ere kikildu egin zituela uste dut. Gainera, Astana taldeak egun horretan bere liderraren mesedetan egin zuten lanak eragin zuzena izan zuen oilarren artean izan zen barealdian.\nEguraldia oso kaxkarra izanagatik, ez dut ulertzen nolatan erretiratu daitekeen tropel erdia etapa bakarrean? Ezina ala beste probetarako indarrak gordetzen? Eskerrak profesionalak diren!!\nContadorrez gain espainiarrak nagusitu direla ere esan genezake. Lehen bost postuetan lau espainiar txirrindulari izan ditugu, tartean Cadel Evans australiarra 4.postuan sartuta. Continue reading “Joan da euskal astea!”\nPosted byOihan 2009-04-14 2009-04-14 Posted inEuskal Herriko Itzulia,TxirrindularitzaEtiketak: Contador,De la Fuente,euskal astea,Samuel Sánchez,Valverde11 iruzkin Joan da euskal astea! sarreran\nContador jaun eta jabe Zallan\nEspero bezala, Contadorrek erraz poltsikoratu du Euskal Herriko aurtengo itzulia. Itzulia eta bigarren etapa garaipena, bigarrenez jarraian. Eskerrak Samuelek erlojupeko txukuna egin duen ze bestela aurreratu egingo baizukeen. Maldan gora eta behera ziztu bizian joan da eta azkenean bigarren sailkatuari, Colomi, 30 segunduko errentarekin gailendu zaio sailkapen nagusian. Hori bai, aipatzekoa Colomek egindako erlojupekoa, Contadorrek mallorkiarra itzalean utzi badu ere, merezitako bigarren postua lortu baitu, bai etapan baita sailkapen nagusian ere. Samuelek podium egitea lortu du eta ez da gutxi izan (galtzerdietako eraztun olinpikoek lagundu al diote?). Evansek, berriz, espero baino maila baxuagoa eman du eta podiumetik kanpora geratu da ondorioz. Continue reading “Contador jaun eta jabe Zallan”\nPosted byEgoitz 2009-04-11 2009-04-12 Posted inEuskaldunakEtiketak: Colom,Contador,David Lopez,Egoi Martinez,Evans,Knees,Pinotti,Rogers,Samuel SánchezUtzi iruzkina Contador jaun eta jabe Zallan bidalketan\nContadorrek poltsikoan du itzulia\nGaurko etaparen ondoren, Contador da hautagai nagusia itzulia irabazteko. Zapatuko Zallako erlojupekoan (24 km) erabakiko da podiuma, eta lehia horretarako zazpi lagun daude: Contador, Samuel Sanchez (8 segundora), Evans (8 seg.), Colom (8 seg.), Cunego (27), Gesink (32) eta Luis Leon Sanchez (35). Izan ere, Kreuziger, Nibali, Casar eta Joaquim Rodriguezek 54 segundoko atzerapena dute eta Rogersek 1:11koa. Horiek ez dute zereginik podiumerako lehian.\nAurten, hainbat erlojupeko izan dituzte jokoan. Paris-Nizako lehen etapan (9,3 km) Contador bera nagusitu zen; Luis Leon Sanchez 3.a izan zen (9 seg.), Colom 8.a (19 seg.), Evans 19.a (31 seg.) eta Samuel Sanchez 25.a (38 seg.). Algarven, 4. etapan 33,7 kilometroko erlojupekoa izan zuten eta hura ere Contadorrek irabazi zuen; Colom 10.a izan zen (1:27ra) eta Cunego 36.a (3:11ra). Gaztela eta Leonen, 2. etapan 28,2 kilometroko erlojupekoa izan zen eta Contador 2.a izan zen, irabazle Leipheimerrengandik 16 segundora. Tirrenon, 5. etapan 30 kilometroko erlojupekoan, Gesink 6.a izan zen, irabazle KlÃ¶denengandik 40 segundora. Kalifornian, Gesink 13.a izan zen, irabazle Leipheimerrengandik 1:15era.\nNire iritziz, Contador-Evans-Samuel Sanchez izango da podiuma, eta Colomek eta Luis Leon Sanchezek dena eman beharko dute podiumera inguratu gura badute. Cunegok eta Gesinkek, berriz, lehenengo hamarren artean sailkatzearekin nahikoa izango dute. 32 minutu inguruan ibiliko da erlojupekoaren irabazlea.\nArgazkiak: Sirottti eta AFP Photo.\nPosted byVDB 2009-04-09 2009-04-09 Posted inEuskal Herriko Itzulia,TxirrindularitzaEtiketak: Colom,Contador,Cunego,Evans,Luis Leon Sánchez,Samuel Sánchez,Zalla25 iruzkin Contadorrek poltsikoan du itzulia sarreran\nNewer posts 1 … 11 12 13 14 Bidalketa zaharragoak


your family – Kolokon – La forma joven de entender el sexo, las drogas y el rock and roll\nFamilia, denon familia, oso inportantea da, oso inportantea zaigu, erabateko eragina baitauka gure garapenean, hala norbanakoaz nola gizarteaz ari bagara. Berdin dio zein familia-mota duzun, garrantzizkoa familiaren balioak dira eta: heziketa, arauak, harremanak, komunikazioa, maitasuna…\nFamiliakide bakoitzak dauka bere zeregina, eta bere eskubideak eta betebeharrak ere bai. Hainbatetan zaila gerta daiteke zeregin horretan jardutea: benetan gaitza da ama, aita, semea edo alaba izatea. Dena den, elkarri lagunduz gero, errazago lortzen da familia egoki ibiltzea.\nFamilia-harremana ona izatea kide guztien esku dago, eta beren artean duten komunikazioaren mende ere bai. Oso inportantea da jarduteko arauak ezartzea eta hainbat muga ere bai, batez ere guraso eta seme-alaben artean. Arauak ezinbestekoak dira, funtzionamendua, jarduteko modua adierazten baitigute. Arau jakin bazuk negoziatu egin daitezke, noski, baina ondo jakin behar dugu beste batzuk, ordea, sekula ez direla negoziatuko edo onartezinak direla.\n“Hamalau urte nituenean, aita ezjakin hutsa zen eta gorroto bizia nion. Hogeita bat urte bete nituenean, berriz, sinistezina egiten zitzaidan zenbat ikasi zuen aitak zazpi urtetan”\nPartxisean, esaterako, jokatzeko modu bakarra dago: jokatzeko arauek ezartzen dutena, alegia. Besterik ez.\nHainbatetan sentituko duzu ezin duzula gehiago jasan, inork ez zaituela ulertzen, estimurik ez dizutela, zuregan konfiantzarik ez dutela. Bizi-aldiko une jakin batzuetan, gainera, areagotu egingo zaizu sentipen hori. Jar zaitez momentutxo batez amaren edo aitaren lekuan; pentsa ezazu haientzat ere benetan zaila dela onartzea zu gero eta independienteagoa zarela eta haien beharra gero eta gutxiagotan duzula.\nImagina ezazu egunsentia itsas ondoko amildegi batean. Amildegiaren mugara joan eta hor gelditu zara, behera doan eguzkiari begira. Aitak, amak edo senidekoren batek ikusiz gero, zertan zabiltzan jakin gabe, urduri-urduri etorriko zaizu korrika eta zure atzean jarriko da. Zuk ez duzu ikusiko, baina zuri begira egongo da.\nZER EGIN BEHAR DU?\nOihukatu. Baina, horrela, baliteke zu izutzea eta amildegian behera erortzea.\nEzertxo ere ez. Zuk buelta eman arte itxaron, besterik gabe. Baina zuk salto eginez gero, zer? Pensatuko du ekiditeko aukera izan zuela eta ez zuela ezer egin.\nHala eta guztiz, zalantzarik ez egin, arazoa konponduko baduzu, haiekin hitz egin beharko duzu, den-denek hartu beharko dute parte, den-denei baitagokie arazoa. Hori, jakina, ez da batere erraza, baina askoz samurragoa izaten da familiartean konfiantza eta begirunea daudenean. Gainera, zu ez zara arazoak dituen bakarra; ez; edozein familiakidek eduki ditzake. Bestetik, hainbat egoera zailetan, kontsulta egin beharko diozu amari edo aitari, edo arazoaren berri eman behintzat. Horrela, hasiera batean bakar-bakarrik bazeunden arazoaren aurrean, orain familia guztiak egingo dio aurre.\nGatazkak gorabehera, ez ahaztu familia behar duzula, oso euskarri ona delako, oso baliabide erabilgarria arazoak ditugunean edo arriskuan gaudenean, familiak babestu egingo zaituelako eta hezkuntza-erreferentea ere izango zaizulako. Oso inportantea da familian uste ona izatea.\nFamilia-mota ugari dugu munduan. Familia bakoitzak dauka funtzionatzeko eta hartu-emateko modu berezia. Horrek, aitzitik, ez du esan nahi familia batzuk hobeak direnik beste batzuk baino; garbi dago familia bikain ezinhoberik ez dagoela munduan; bakoitzak bere ezaugarriak ditu, eta bere arazoak ere bai.


Gernikako Indaba – Mantala\nBabarrunak — Gernika-Bermeo\nSegur aski, babarrunak XVI. mendean iritsiko ziren Amerikatik Euskal Herrira, kolonizazioaren ondoren, baina denbora luzea igaro zen babarruna hazteko ohitura zabaldu arte eta kontsumoa oinarrizko euskal egoskari bihurtzeraino handitu arte. Bizkaian Gernikako Indaba hazteko eta jateko ohitura handia dago, gure baserrietan tradizioz landu dutelako duela hamarkada askotatik. Elikadura dohainei eta kontsumitzaileen interes gero eta handiagoari esker, babarruna gure dietaren barruan dago berriz ere eta kontsumoa hazi egin da azken urteetan.\n1999an, Gernikako Indabak Eusko Label bereizgarria lortu zuen, zeinak produktuaren jatorria, benetakotasuna eta kalitatea bermatzen dituen.\nGernikako Indaba babarrun pintoa da, kolore granatea dauka eta krema edo arrosa koloreko tantoak. Gernikesa malen barietatekoa da. Forma obalatu eta luzea dauka eta batez beste 1-1,5 cm neurtzen du. Artoari edo zurkaitz bati lotuta hazi ohi da; izan ere, landareak, hazten denean, euskarria behar du. Eskuz jasotzen dira, irailaren bukaeran edo urriaren hasieran. Jarraian, lehortzen utzi, aletu, aukeratu eta ontziratu egiten dira. Etiketatzeak kontrol etiketa zenbakiduna eta Eusko Label bereizgarria barne hartu behar ditu.\nEusko Label bereizgarria eraman dezaketen indaba bakarrak Laginketan kalitate bikainekotzat edo oso onekotzat jotzen diren bertako gernikesa malen barietatekoak dira.\nBizkaia osoan hazi izan dira Gernikako Indabak, baina gaur egun bereziki Uribe, Lea-Artibai eta Busturialdea eskualdeetan ekoizten dituzte. Baserrietatik gertuko baratze txikietan hazten dituzte. Horrek artisau-sistema bidez ekoiztea eta baserritarrek tentuz zaintzea ziurtatzen du.\nGERNIKAKO INDABAK HAIEN SAKRAMENTUEKIN\n500 gr Gernikako indaba gorri, 350 gr errioxako lukainka ,\n400 gr arroz-odolki, 500 gr txerri-saiheski adobatua,\n200 gr txerri-urdai, 50 gr tipul, 5 gr baratxuri,\n40 gr porru, 40 gr azenario, 125 gr piper txorizero eta Ibarrako 6 pipar.\nTradizionalki: Arroz-odolkia, txerri-haragia eta Ibarrako piparrak.\nIndabak uretan busti, gutxienez 6 orduz, berriak badira, eta 12 orduz, zaharragoak badira.\nBarazkiak garbitu eta zuritu.\nJarraian, indabak eta barazkiak urez betetako kazola batean ordubetez sartu eta irakiten uzten dira, kazoarekin edo koilararekin mugitu gabe (hautsi ez daitezen).\nOrdubete igaro ondoren, sakramentuak gehitu eta irakin leun batekin uzten dira bi orduz. (Noizbehinka lapikoa heldulekuetatik mugituz, indabak hondoan itsats ez daitezen).\nIrakiten ari diren bitartean indabak probatu behar dira, hauen egoera egiaztatu eta gatz kantitatea zuzendu ahal izateko.\nPrest daudenean, lapikotik atera eta Ibarrako piparrekin batera zerbitzatzen dira.


Kolore berriak, ordutegi berria, - Urdaibai Bird Center\nOstirala, 2021(e)ko iraila(r)en 03-(e)an 10:58etan\nOrdutegi berria dugu udazkenerako! urtaro eder honetaz gozatzera gonbidatzen zaitugu Urdaibain.\nDenboraldi berriak sorpresa asko ekartzen ditu erreserbara. Egunsentian lainoak mendiak estaltzen ditu eta mendi-hegaletako zuhaitzek udazkeneko kolore ederrak erakusten dituzte. Une ezin hobea da zentroa bisitatu eta ostean hezegunea ertzeko behatokietaraino ibilbidea egiteko.\nUrtaro honetan hegazti zoragarriak daude paduran. Ihien artean ahateak igeri dabiltza, horien artean murgilariak, udazkeneko urrezko argitan distiratsu. Ahate urpekari hauek, ur sakonak nahiago dituzte, non landare, molusku, arrain txiki edo ornogabeez elikatzen diren.\nLertxuntxo handiak migratzen ari dira eta Urdaibain leku ezin hobea aukitzen dute atseden hartzeko. Hegazti eder honek lumaje zuri distiratsua eta moko hori deigarria ditu. Zalantzarik gabe, bat ikusteak, eguna poztuko dizu!\nBeraz aprobetxatu dezagun udazkena! Paduraz eta bere bizitza basatiaz gozatzeko aukera paregabea izango duzu Urdaibai Bird Centerren


Andelosko arkeologia museoa - Mendigorría\nNafarroan dagoen leku batean oso erraza gertatuko zaigu Erromatar Inperio zahar hartaraino atzera egitea. Izan ere, Andelosko arkeologia museoa egiazko ate irekia da Andelos erromatar hiriko hirigintza, bizimodua eta sinesmenak ezagutzeko.\nMuseoa bisitatu ondoren, hiriaren aurriak zain izanen dituzu. Inperio handi hartako hiritar sentituko zara eta zure irudimenean etxebizitza zabal haiek moldatuko dituzu, termak gozatu eta hiria urez hornitzeko sistema konplexua miretsiko duzu.\nAndelosko arkeologia museoa Mendigorrian dago, Iruña, Lizarra eta Tafalla arteko erdi bidean, Nafarroako Erdialdean. Zehazki, erromatar hiriaren mendebaldean dago, aztarnategiko sarbidearen ondoan. 2003an inauguratua, bere helburua hiri honetan nola bizitzen zen azaltzea da. Hiriak goia jo zuen K.o. I. eta II. mendeetan.\nEraikina erdiko galeria baten inguruan egituratua dago, ekialde-mendebalde ardatzean, "decumani"-ek edo erromatar hiriaren ardatz elkarzutek segitzen duten norabideari jarraiki. Bi hegal desberdin ditu. Horrela, arkeologia zerbitzuen eremuan landa lanak egiten dira eta badago laborategi bat, tailer bat eta biltegia. Museoa, berriz, bisitarientzako eremua da. Hantxe dago harrera-lekua, erakusketa lekua eta ikus-entzunezkoen aretoa. Eraikuntza bitxia da. Horregatik, ohorezko aipamena egin zioten 1999/2000ko Adreiluzko Arkitekturaren VI. Sariketan.\nZer dago ikusgai Andelosko arkeologia museoan?\n8 panelen bidez, erromatar hiriaren bizitzari buruzko alderdiak azaltzen dira: hirigintza, komunikazioak, sistema hidraulikoa, terma publikoak eta bizimoduak nahiz sinesmenak.\nGainera, beira-arasa handi batean ikusgai daude indusketan berreskuratutako materialak, eta erretro-argitutako paneletan kopiak eta girotzeak ageri dira. Muntaketaren gai orokorra hiriko bizitza da, atalez atal azaldua: hiriaren sorrera, erromatar zibilizazioarekin izan zituzten lehen harremanak, arkitektura, bizimoduak, lanbideak eta artisauak, norberaren apainketa, aisia edo etxeko gauzak eta tresnak. Beira-arasan Pan izeneko jainkoa irudikatzen duen lan bat dago, aztarnategiaren logotipoan erabilitakoa.\nAndelosko arkeologia museoaren erakusketa eremuan ere badago zortzi metro koadroko maketa handia, hiria eta bere ingurua eskalan irudikatzeko. Dena dago: presatik hasita Arga ibairaino, hiria, herrixka, baseliza, ura eta museoarekin batera.\nAndelosko arkeologia aztarnategia\nMuseoa oso abiapuntu egokia da hiria bisitatzeko. Aztarnategian ikusiko duzu nolakoa zen karriken eta etxebizitzen trazatua. Utzi gogoa hegan eta zure burua termetan bainua hartzen ikusiko duzu edota egoitza eremuan erosketak egiten, eta liluratu eginen zaitu hiria urez hornitzeko eratua zuten sistema hidrauliko apartak. Azken buruan, Erromatar Inperioaren distiraz gozatzeko aukera izanen duzu zuretzako ateak zabalik dituen eta ongietorria ematen dizun hiri honetan.


Junyent: “Azeleragailua sakatu behar dugu eta puntuak nola edo hala ateratzen saiatu” | SD Eibar - Web Oficial\nJunyent: “Azeleragailua sakatu behar dugu eta puntuak nola edo hala ateratzen saiatu”\nEibarreko entrenatzaileak azpimarratu du Betisek “oso bloke trinkoa” duela\nAna Junyenten ustez, bere taldeak “azeleragailua sakatu eta puntuak ateratzen saiatu” behar du.\nIgandean Sevillan Real Betisen aurka jokatu aurreko prentsaurrekoan, Eibarreko entrenatzaileak esan du talde betikoak "oso bloke trinkoa" duela eta "oso ondo" dagoela.\nLEVANTEREN AURKAKO PORROTA\n“Bagenekien Levanteren aurka puntuak lortzea zaila zela. Uste dut mundu guztiak ikusi zuela Levanteren kalitatea. Azken minutuetan genuen setioa handia zen eta ez genuen zorte puntu hori izan, baina bagenekien oso zaila zela”.\n“Partidaren irakurketa positiboa da, Rayoren aurka jokatu ondoren taldea nola egon zen ikusita. Jokalariak nekatuta eta tarte txikiarekin zeuden eta Levante bezalako talde baten aurka nola lehiatzen diren ikusten duzu. Egia da autokritika ere egin dugula: zergatik ezin izan genuen setio hori jasan eta zergatik ez genuen berdinketa hori lortzeko taula-puntutxo hori izan”.\n“Aste oso zorrotza izaten ari da talde guztientzat. Guretzat pixka bat gehiago bi bidaia izateagatik. Aurkari zail-zail baten aurka puntuak lortzen saiatuko gara Sevillara. Oso bloke trinkoa egitea lortu dute, oso ondo defendatzen dute. Oso zaila da golak sartzea, oso ondo gordetzen dituzte bizkarrak eta oso ondo ateratzen dira. Oso arriskutsuak dira geldikako jokaldietan. Oso zelai zaila da oraintxe bertan oso ondo dagoen aurkari baten aurka”.\n“Partida bakoitza desberdina da, eta hainbat talde-sistema eta berezitasuni egin behar diezu aurre. Ondo ateratzen ari zaizkigun gauzak azpimarratzen ditugu, baina Betisen aurkako partida eta Levanteren aurkakoa guztiz desberdinak dira. Zerbait desberdina planteatuko dugu, baina defentsari eta gelditutako baloiari erreparatuko diegu”.\n“Beti ateratzen gara dena ematera, denboraldi osoan ikusten da. Partida bakar batean ez gara ondo egon dena emateko orduan. Badakigu oso garrantzitsua dela Sevillan puntuak lortzea, eta badakigu azeleragailua sakatu eta puntuak nola edo hala ateratzen saiatu behar dugula”.


Ehun ipuin hitz gutxitan | Airakurri\nZure ametsen hegoak\nEhun ipuin hitz gutxitan\nLiburu honetan, orain arte erakutsitako irudimena eta umoreaz gain, bizipenetatik ateratako hausnarketa motz baina sakonak aurkezten dizkigu egileak. Bizitzako kontuak dira, umorez beteak, pentsatzeko eta gozatzeko, haurrentzat eta haur izan zirenentzat ere egokiak. Ehun guztira.\nErantzun bat “Ehun ipuin hitz gutxitan” bidalketan\nMaria Melgar 12:44 2017-12-29 Arizmendi\nLiburu honek 100 ipuin edo 100 istorio kontatzen ditu. Orain arte erakutsitako irudimena eta umoreaz gain, bizipenetatik ateratako hausnarketa bat da. Egia esan hausnarketa horrek oso motzak dira baina oso sakonak aurkezten dizkigu Joxantonio, egileak. Liburu honek dituen ipuinak, bizitzako kontu asko eta asko dira, umorez betez egindakoak, pentsatzekoak eta baita ere, gozatzekoak.\nNire ustez liburu original bat da… Asko gustatu zait irakurtzea, ez naiz batere ez aspertu istorioekin, Liburua, idazle batek ipuin asko eta asko idatzi zituen egun eta gau askotan. Behin eta berriz irakurri zituen denak, eta batzuk ez zitzaizkion gustatu. Gustatu ez zitzaizkion ipuinak edo istorioak “San Joan” suari eman zizkion. Eta besteak karpeta urdin batean gorde zituen. Liburu honetan argitaratuta daudenak, ehun guztira, karpeta urdinetik hartutakoak.\nHaurrentzat eta haur izan zirenentzat egokiak dira liburu honek dituen 100 ipuintxoak. Ipuin guztietatik, atentzioa eman zidan hasieratik 28.ipuina…\nHona hemen “Bainuontziko Ura” izeneko 28. ipuina;\nIrakasleak pentsatzeko ariketa bat jarri zien ikasleei:\nBainuontzi bat urez betea dago. Eta zuetako bakoitzari hiru gauza ematen dizkizuete eskura: koilara bat, katilu bat eta pitxer bat. Eta hau da galdera: Nola hustuko zenukete bainuontzia ahalik eta azkarren?\nGehienek erantzun zuten ura pitxerrarekin komuneko zulotik botaz hustuko zuketela bainuontzia.\nBaina bazegoen gela artan mutiko azkar bat, eta esan zuen:\nNik tapoia kenduko nioke bainuontziari.\nTxalo egin zioten guztiek mutiko azkarrari.\nGela hartan bazegoen, ordea, mutiko azkarra bat izan zen haren erantzuna:\nNik bi gauzak egingo nituzke: bainuontziari tapoia kendu eta pitxerrarekin ura komuneko zulotik bota.\nLuze iraun zuen ondorengo txalo zaparradak.\nIzenburua: Ehun Ipuin Hitz Gutxitan\nArgitaletxea: Elkar, 2010\nZemoria, 25, 20013 - DONOSTIA\nTel. 943 29 23 49


About: Testu corpus\nHizkuntzalaritzan, corpus edo testu corpusa nolabait egituratutako testu sorta handi bat da . Hizkuntza deskribatzeko eta ikertzeko baliatzen da, hizkuntza-datu bilduma gisa, lexikoaren, morfosintaxiaren edo semantikaren aldetik. Latinetik datorren hitza da, eta euskaraz gorputza esan nahi du.\nHizkuntzalaritzan, corpus edo testu corpusa nolabait egituratutako testu sorta handi bat da . Hizkuntza deskribatzeko eta ikertzeko baliatzen da, hizkuntza-datu bilduma gisa, lexikoaren, morfosintaxiaren edo semantikaren aldetik. Latinetik datorren hitza da, eta euskaraz gorputza esan nahi du. (eu)


Ondarroako Udalak kiroldegiko kantxa eskaini dio Jaurlaritzari, "txertaketan laguntzeko" - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroako Udalak kiroldegiko kantxa eskaini dio Jaurlaritzari, "txertaketan laguntzeko"\nErakundeen arteko elkarlana bultzatzeaz gain, herriko nagusienek Durango edo Galdakao-Usansoloko txertaketa guneetara joan beharrik ez edukitzeko egin diote proposamena.\nOndarroako udal ordezkariek esan dute eskaintza hori egin diotela Osasun sailari txertaketa kanpainan laguntzeko eta baita ere herriko nagusienek Durango edo Galdakao-Usansoloko txertaketa guneetara joan beharrik ez edukitzeko. “Erakundeen arteko elkarlanarekin prozesua hobetzeko aukera daukagula uste dut. Elkarlanean aritzeko momentua da, ez baita erraza egoera hau eta txertaketa prozesua kudeatzea”, esan du Zunbeltz Bedialauneta Ibaibarriaga alkateak.\nHain zuzen ere, esan dute Ondarroako adineko pertsona asko zuzendu direla azken aste eta egunetan udal ordezkariengana txertaketa prozesuaren inguruko iritzia ematera. “Gehienek bat egiten dute adineko pertsonentzako zaila dela Galdakao-Usansoloko ospitalera edo Durangoko Landako gunera joatea; gune horietara joateko senide baten laguntza behar dutela esan dute gehienek”. Beste batzuk, ostera, autobusean ordubete baino gehiagoko bidaia egin behar izaten dutela esan diete. “Horrez gain, egun batzuetan jende iladak eta pilaketak ere sortu direla esan digute”, dio Bedialaunetak.\nUdalak dio euren ustetan kiroldegiko kantxa dela gutxingo baldintza batzuk “egokien” betetzen dituen gunea\nGaineratu dute Bedialaunetak Gotzone Sagardui sailburuarekin martxoaren 31n eduki zuen bileran ere elkarlanerako prestutasuna erakutsi ziola. “Egoeraren zailtasuna ikusita, denok elkarri laguntzea ezinbestekoa dela uste dut. Zenbat eta elkarlan gehiago egin, orduan eta eragikorragoak izango garela uste dut”.\nKantxaren ezaugarriak. Ondarroako Udalak dio euren ustetan kiroldegiko kantxa dela gutxingo baldintza batzuk “egokien” betetzen dituen gunea: “eremu zabala da, irisgarria, aireztapen egokia dauka, kantxa bera hiru zatitan banatzeko aukera eskaintzen du eta inguruan autoa aparkatzeko lekua dago”. Kirol kantxaz gain, beharrezkoak diren baliabide eta zerbitzu guztiak ere Osasun sailaren esku ipintzeko konpromisoa agertu du udalak.


Yoruba and Friends - Sarean\nMapa: Plaza Corazón de María\nEkintza honen helburua jendeari gure kultura musikaren, janariaren eta dantza tradizionalen bidez helaraztea da. Gazte dantzariek emango diote hasiera afrikar musika dantzatuz. Jarraian helduen txanda izango da, hauek ere dantza egingo dute, baina danbor afrikarren erritmoa jarraituz. Dantza tradizionalen erakustaldi baten ondoren, zerbait jateko ordua iritsiko da, afrikako janari mina dastatzeko aukera izango dugularik. Bukatzeko, “Gau Irekia” itxiko dugu, publiko guztia gure musikarekin dantzan jarriz.\nYoruba & Friends Euskal Herrian Yoruba komunitateak daukan kultur elkartea da.\nBere helburua Yoruben ondare kultural aberatsa hedatzea da, horretarako kultura nigeriarraren baitako hainbat ekintza kultural antolatuz, musika, gastronomia, dantza tradizionalak etab. uztartuz. Horrez gain, heldu berriei babesa eskaintzeko programak antolatzen dituzte, orientazio tallerrak eta itzulpen zerbitzuak, esaterako.\nMariaren Bihotza Plaza.